Buick Centurion

Buick Centurion er en bil produsert fra årsmodellene 1971 til 1973. Den erstattet Wildcat som den sporty utgaven av Buick.

Centurion-navnet kommer fra en Buick konseptbil, den er oppkalt etter tittelen til en offiser i den romerske hæren. Bilens emblem var ikke det tradisjonelle Buick tri-skjoldet, men et profil av hjelmen til en centurion.

1956 konseptbil 

Centurion-navnet ble først brukt på en Buick konseptbil i Motorama 1956. Den hadde et rød og hvit glassfiberkarosseri, flylignende interiørdesign, et helt gjennomsiktig "cockpit"-tak og det første kameraet i stedet for et sidespeil.

Denne bilen befinner seg for tiden i Sloan Museum ved Flint Cultural Center i Flint, Michigan.

1971–1973 

Centurion var nesten identisk med samtidige Buick LeSabre, men skilte seg ut med merker og griller, minimalt kromdekor og et fravær av VentiPorts (tre eller fire åpninger bak på forskjermene som Buick hadde hatt siden 1949) som finnes på andre Buicker i serieproduksjon. 

Karosseri finnes i to-dørs og fire-dørs hardtop og en kabriolet, det var ingen sedan. Todørs hardtop delte den velformede semi-fastback takdesignen med LeSabre og andre GM B-body biler (som Chevrolet Impala Sport Coupe og Oldsmobile Delta 88) sammen med et standard vinyltak.

1971 
Centurion var plassert mellom den billigere LeSabre og den større og mer luksuriøse C-body Electra 225, ble Centurion promotert mer som en mellomklasse luksusbil enn den tidligere Wildcat, som ble markedsført som en sporty/luksuriøs muskelbil.

Centurion fra 1971 hadde 315 hk (235 kW) dreiemoment ved 2800 rpm. I mars 1971 ble den tre-trinns Turbo Hydra-matic girkassen standard på alle Centurions så vel som de billigere LeSabres. Servostyring med variabelt utvekslingsforhold og elektriske skivebremser foran var standardutstyr under hele modellåret.

1972 
Centurion fra 1972 hadde mindre utseendeendringer, inkludert en revidert vertikal stanggrill og baklysglass.

Under panseret ble standard og eneste tilgjengelige 455 kubikktommers V8 med 250 netto hestekrefter, som representerte en "på papiret" nedgang fra 315 brutto hestekrefter i 1971. Dette skyldtes en bransjeomfattende endring i måling av hestekrefter fra bruttometoden til netto-metoden der hestekrefter ble målt som installert i et kjøretøy med utslippskontroller koblet til.

1973 
Centurion fra 1973 hadde en større støtfanger foran og ny vertikal grill som på LeSabre-modeller sammen med reviderte baklykter. Den todørs hardtop-kupéen inkluderte ikke lenger et standard vinyltak, og det karakteristiske bakvinduet ble erstattet av et som på en LeSabre-kupéer.

Under panseret ble standardmotoren nedgradert til en 350 V8 med 175 netto hestekrefter, men en variant med 250 hestekrefter var også mulig å kjøpe. Centurion var Buicks eneste kabriolet-tilbud i 1973. 

Dette var siste året for Centurion-serien, som ble erstattet i 1974 av den nye LeSabre Luxus. Med bare tre års produksjon hadde Centurion en av de korteste levetidene for modeller i Buicks historie.

Total ble det produsert 110.539 av Centurion, inkludert 10.296 kabriolet.

Bilder av Buick Centurion konseptbilen

Referanser 
Bilmodeller introdusert i 1956
Bilmodeller introdusert i 1971

Konseptbiler